એડમિશન કમિટી ફોર પ્રોફેશનલ ડિપ્લોમા કોર્સિસ દ્વારા ડિપ્લોમા બીજા વર્ષમાં પ્રવેશ માટેની (C to D)ની કામચલાઉ મેરિટ યાદી શુક્રવારે જાહેર કરવામાં આવી હતી. આ મેરિટ યાદીમાં ૨,૩૬૪ વિદ્યાર્થીનો સમાવેશ કરવામાં આવ્યો હતો. જ્યારે ૧૩ વિદ્યાર્થીઓને મેરિટ યાદીમાં સ્થાન મળ્યું ન હતું. કામચલાઉ મેરિટ યાદીમાં સમાવિષ્ટ ઉમેદવારો મોક રાઉન્ડમાં ભાગ લઈ શકશે. મોક રાઉન્ડ માટે શુક્રવારથી ચોઈસ ફિલિંગ શરૂ થયું છે અને ૨૯ મે સુધી ચાલશે. મેરિટ યાદીમાં ક્ષતિ જણાય તો એડમિશન કમિટી સમક્ષ રજૂઆત કરી શકાશે.